KALANSEN 10
Yesu ye kanminɛli kɛ tuma bɛɛ
Yala a ka nɔgɔn tuma bɛɛ ka i bangebagaw kan minɛ wa?
Sani Yesu ka na dugukolo kan, a tun bɛ a Fa Jehova kɛrɛfɛ sankolo la. Nka bangebagaw fana tun bɛ Yesu la k’a to dugukolo kan. Olu tɔgɔ tun ye Yusufu ani Mariyama ye. Yala e b’a dɔn olu kɛra Yesu bangebagaw ye cogoya min na wa?
Jehova ye Yesu ka ɲɛnamaya ta ka bɔ sankolo la, k’a bila Mariyama kɔnɔ, walasa Yesu ka bange ani ka ɲɛnamaya kɛ dugukolo kan. O tun ye kabako ye! Yesu kɔrɔbayara Mariyama kɔnɔ i n’a fɔ denyɛrɛnin tɔw bɛ kɔrɔbaya cogo min na u baw kɔnɔ. Kalo kɔnɔntɔn kɔfɛ, Yesu bangera. Mariyama ni a cɛ Yusufu kɛra Yesu bangebagaw ye o cogo de la dugukolo kan.
Tuma min na Yesu si tun tɛ tɛmɛ san 12 la dɔrɔn, a ye ko dɔ kɛ min b’a jira, a bɛ a Fa Jehova kanu ka se fo yɔrɔ min na. O kɛra tuma min na Yesu ni a bangebagaw tun ye taama jan kɛ ka taa Jerusalɛm Tɛmɛnkan seli la. U segin tuma selen, Yusufu ni Mariyama ma Yesu ye yɔrɔ si. Yala e b’a dɔn a tun bɛ yɔrɔ min na wa?
Mun na Yesu taara Alabatoso kɔnɔ?
Yusufu ni Mariyama ye u teliya ka segin Jerusalɛm ka Yesu ɲini fan bɛɛ. U jɔrɔ la kosɛbɛ ka d’a kan u ma se ka Yesu ye. Nka tile saba o kɔfɛ, u y’a sɔrɔ Alabatoso kɔnɔ! Yala i b’a dɔn kun min na Yesu tun bɛ Alabatoso kɔnɔ wa?
I bɛ se ka kalansira jumɛn sɔrɔ Yesu ka misaliya la?
TƐMƐSIRAW KALAN I KA BIBULU KƆNƆ
Luka 1:
30- 35; 2: 45- 52
Efesekaw 6:1
Heburuw 5:8
bam_Latn dyu_Latn dyu_Latn bam_Latn bam_Latn bam_Latn bam_Latn bam_Latn bam_Latn dyu_Latn cjk_Latn unk bem_Latn dyu_Latn